Author: แมน

ศัพท์ที่เกี่ยวกับการประชุม (ต่อ)

8. ระเบียบวาระการประชุม หมายถึง เรื่องที่จะนำเข้าปรึกษากันในที่ประชุมตามลำดับก่อน-หลัง ซึ่งการประชุมส่วนมากมักมีกำหนดระเบียบวาระการประชุม ดังนี้ (เป็นการกำหนดตามระเบียบงานสารบรรณ 2526 คำอธิบายที่ 10 เรื่องรายงานการประชุม)
ระเบียบวาระที่ 1 เรื่องที่ประธานแจ้งให้ที่ประชุมทราบ
ระเบียบวาระที่ 2 เรื่องรับรองรายงานการประชุม
ระเบียบวาระที่ 3 เรื่องเสนอให้ที่ประชุมทราบ
(หรือ เรื่องการติดตามผลการดำเนินการ)
ระเบียบวาระที่ 4 เรื่องเสนอให้ที่ประชุมพิจารณา
(หรือ เรื่องเพื่อพิจารณา)
ระเบียบวาระที่ 5 เรื่องอื่น ๆ (ถ้ามี)
9.จดหมายเชิญประชุม คือ จดหมายแจ้งสถานที่ วัน เวลาการประชุม พร้อมทั้งระเบียบวาระการประชุมตามที่ประธานกำหนด
10.รายงานการประชุม คือ การบันทึกความคิดเห็นของผู้เข้าประชุม ผู้เข้าร่วมประชุม และมติของที่ประชุมไว้เป็นหลักฐาน

Bansai.go.th

โครงการส่งเสริมการเรียนรู้ในองค์กร
องค์การบริหารส่วนตำบลบ้านไทร

ความเข้าใจเกี่ยวกับการประชุม

โครงการส่งเสริมการเรียนรู้ในองค์กร
องค์การบริหารส่วนตำบลบ้านไทร

ปีที่ 1 ฉบับที่ 13 ปักษ์แรก เดือนกรกฎาคม 2557

การประชุม

หมายถึง การที่บุคคลกลุ่มหนึ่งมาพบกันเพื่อปรึกษาหารือร่วมกันคิด หรือร่วมกันพิจารณา เพื่อทำสิ่งใดสิ่งหนึ่ง โดยการแลกเปลี่ยนความคิด ความรู้ และข้อมูลต่างๆ อันจะนำไปสู่ข้อตกลงในการปฏิบัติ หรือการกำหนดกฎเกณฑ์ในเรื่องนั้นๆ ร่วมกัน
ความสำคัญของการประชุม
1. เป็นการระดมความรู้ ความคิดเห็นและประสบการณ์ของบุคคลที่เกี่ยวข้อง
2. เป็นการร่วมกันกำหนดเป้าหมาย วัตถุประสงค์ แผนงาน และขั้นตอนการดำเนินงาน
3. เป็นการสร้างความเข้าใจร่วมกัน ร่วมคิดสร้างสรรค์และร่วมกันตัดสินใจ
4. เป็นการติดตามผลการดำเนินงาน สามารถแก้ไขปัญหาอุปสรรคต่างๆ ให้ลุล่วงได้
จุดมุ่งหมายการประชุม
เพื่อปรึกษาและพิจารณาเรื่องต่าง ๆ ร่วมกัน
เพื่อชี้แจงนโยบาย หรือแถลงข้อมูลข่าวสารต่าง ๆ
เพื่อประสานงานและดำเนินการในเรื่องต่าง ๆ
เพื่อแลกเปลี่ยนความรู้ ความคิดและประสบการณ์ต่าง ๆ ร่วมกัน
เพื่อกระตุ้น และเร่งเร้าจูงใจให้การร่วมกันปฏิบัติพันธกิจต่าง ๆ ให้สำเร็จลุล่วง

ประเภทของการประชุม
แบ่งเป็น 5 ประเภท ดังนี้
1. การประชุมเพื่อแจ้งข้อมูลข่าวสาร
Informational Meeting
2. การประชุมเพื่อร่วมกันคิดสร้างสรรค์
Creative Meeting
3. การประชุมเพื่อร่วมกันตัดสินใจ
Decisional Meeting
4. การประชุมเพื่อสอนงานและฝึกอบรม
Educational Meeting
5. การประชุมเพื่อโน้มน้าวจูงใจ
Motivational Meeting
ศัพท์ที่เกี่ยวกับการประชุม
1. องค์ประชุม หมายถึง คณะกรรมการหรือสมาชิก ผู้มีหน้าที่ต้องเข้าประชุม ได้แก่ ประธาน รอง-ประธาน (ถ้ามี) กรรมการหรือสมาชิก เลขานุการ
2. ครบองค์ประชุม หมายความว่า ครบจำนวนผู้เข้าประชุมตามที่ระบุไว้ในระเบียบหรือจำนวนกรรมการเกินครึ่งหนึ่งของคณะกรรมการหรือสมาชิกทั้งหมด ถ้ามาน้อยถือว่าไม่ครบองค์ประชุมตามที่กำหนด ประธานต้องยกเลิกการประชุม เพราะมติที่ได้จากที่ประชุมจะเป็นโมฆะเนื่องจากไม่เป็นคะแนนเสียงข้างมาก
3. ญัตติ หมายถึง ข้อเสนอที่สมาชิกเสนอต่อที่ประชุมเพื่อพิจารณาลงมติ การเสนอโดยปกติจะทำเป็นหนังสือต่อประธาน เพื่อบรรจุเข้าในระเบียบวาระการประชุม แต่ถ้าเป็นการเร่งด่วนสมาชิกอาจเสนอในที่ประชุมเลยก็ได้

4. การแปรญัตติ หมายถึง การเปลี่ยนแปลงญัตติด้วยการเพิ่ม ตัดออก หรือเสนอซ้อน ทั้งด้านถ้อยคำและข้อแม้ต่าง ๆ คำศัพท์ญัตติและแปรญัตตินี้ใช้เฉพาะการประชุมบางประเภท เช่น การประชุมสภาผู้แทนราษฎร การประชุมสภาองค์การบริหารส่วนจังหวัด เป็นต้น
5. มติ คือ ข้อตกลงของที่ประชุม การออกเสียงลงมตินี้ถือเสียงข้างมาก ซึ่งทุกคนต้องยอมรับแม้บางคนจะไม่เห็นด้วย การออกเสียงลงมติอาจทำโดยเปิดเผย คือ การยกมือ หรือลงมติแบบลับคือเขียนใส่ซองปิดผนึกและตรวจนับภายหลังก็ได้
6. ที่ประชุม หมายถึง บรรดาผู้เข้าประชุมทั้งหมด (ไม่รวมผู้จัดการประชุม)
7. สมัยการประชุม หมายถึง ช่วงเวลาที่จัดประชุม ซึ่งแบ่ง 2 สมัย คือ การประชุมสมัยสามัญ หมายถึง การประชุมตามที่ได้มีการกำหนดเวลาไว้อย่างแน่นอน และการประชุมสมัยวิสามัญ หมายถึง การประชุมที่จัดเป็นพิเศษ เพราะมีเรื่องสำคัญเร่งด่วนที่ต้องการปรึกษากัน หรือต้องการพิจารณา รวมทั้งมีเรื่องสำคัญที่ต้องการให้คณะกรรมการทราบโดยด่วน

โครงการส่งเสริมการเรียนรู้ในองค์กร
องค์การบริหารส่วนตำบลบ้านไทร